
Programe, Proiecte, Cadastru,

Control Comercial și Transport Local
Nr. 20680/8.11.2023
RAPORT DE SPECIALITATE
la proiectul de hotărâre privind aprobarea noii durate de implementare și a cheltuielilor estimate aferente finalizării proiectului cu titlul „Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni”,

finanțat în cadrul Programului Operațional Regional 2014-2020

Analizând Proiectul de Hotărâre prin care se propune aprobarea noii durate de implementare și a cheltuielilor estimate aferente finalizării proiectului cu titlul „Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni”, finanțat în cadrul Programului Operațional Regional 2014-2020, am constatat următoarele:
UAT Oraş Boldeşti-Scăeni a semnat Contractul de Finanţare nr. 6.847/13.04.2021 pentru proiectul „Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni”- cod SMIS 2014: 126450 în valoare totală de 14.656.321,73, lei (inclusiv TVA), mărită prin Actul Adițional nr. 3 la valoarea 25.658.335,14 lei inclusiv TVA, din care valoarea totală eligibilă 11.963.724,06 lei (inclusiv TVA) .

Prin proiect s-a propus realizarea următoarelor obiective de investiții:

1.
"Construire şi dotare 8 Săli de clasă şi spaţiu servit masa Şcoala Gimnaziala Mihai Viteazul, oraşul Boldesti-Scăeni"

2.
"Centru multifuncţional cultural-educaţional Boldeşti-Scăeni" (fost Club Boldeşti)

3.
"Construire trotuar şi pistă pentru biciclişti pe şoseaua Ploieşti-Văleni (DN 1A), Oraş Boldeşti-Scăeni

4.
„Construire trotuar pe Strada Monumentului, Oraş Boldeşti-Scăeni

5.
"Modernizare Strada Liceului”

La această dată obiectivele de investiții “Construire trotuar pe Strada Monumentului, Oraş Boldeşti-Scăeni și "Modernizare Strada Liceului” au fost finalizate în anul 2022 iar celelalte sunt în curs de realizare, finalizarea acestora fiind estimată la data de 31 august 2024.

In cadrul contractului de finanțare pentru aceste obiective au fost încheiate următoarele contracte de lucrari:

· Execuţie lucrări ob categ A "Construire și dotare 8 Săli de clasă și spațiu servit masa Școala Gimnazială Mihai Viteazul, orașul Boldești-Scăeni – contract nr. 30/14421/56/01.08.2022 incheiat cu Asocierea SC Rad Panorama Construct SRL – SC Maristar Com SRL, cu termen de finalizare 15.03.2024.

·  Executie lucrari ob categ A "Centru multifuncţional cultural-educaţional Boldeşti-Scăeni" (fost Club Boldeşti)- contract nr. 45/23733/283/09.12.2022 incheiat cu Asocierea SC TLD SOLUTION GRUP SRL – SC PROMOT AUTO EXCLUSIVE SRL), cu termen de finalizare 09.01.2024.
Necesitatea prelungirii duratei de implementare a proiectului survine ca urmare a întârzierilor înregistrate aferente activității de achiziție lucrări de execuție, în sensul în care contractele de lucrari  nu s-au putut atribui la timp, licitatia fiind intarziata de intocmirea Proiectului Tehnic in baza avizelor ISU. Pentru obtinerea avizelor ISU aferente celor doua obiective a fost necesara refacerea documentatiei, in conformitate cu legislatia in vigoare. 

Dupa refacerea documentatiei, obtinerea avizelor ISU  si intocmirea Proiectelor Tehnice, a fost obtinuta Autorizatia de Construire si au fost lansate licitatiile pentru executia lucrarilor aferente celor doua obiective. 

Prin adresa ADR Sud Muntenia nr.8962/16.05.2023 înregistrată la UAT Oraș Boldești-Scăeni cu nr.10852/19.06.2023 au fost solicitate informații în conformitate cu prevederile OUG nr. 36/2023 privind stabilirea cadrului general pentru închiderea programelor operaționale finanțate în perioada de programare 2014-2020. Informațiile solicitate au fost transmise prin adresa 10852/20.06.2023.

Conform adresei ADR Sud Muntenia nr.17.894/06.11.2023 înregistrată la UAT Oraș Boldești-Scăeni cu nr.20568/07.11.2023 referitoare la prevederile Instructiunii AMPOR nr. 207/31.10.2023, pentru proiectele nefinalizate beneficiarii vor iniția în SMIS 2014-2020 (flux Act adițional) o solicitare de prelungire a duratei proiectului, în scopul finalizării acestuia, din fonduri proprii, până cel mai târziu la data de 31.12.2024.

Pentru a putea semna actul adițional de prelungire a contractului de finanțare se impune inițierea in regim de urgență a unui proiect de hotărâre, document obligatoriu solicitat în Instrucțiunea nr. 207/31.10.2023.

Odată cu solicitarea de prelungire a duratei este necesară obligatoriu Hotărârea Consiliului Local privind aprobarea finalizării proiectului și a cheltuielilor estimate legate de acesta, în vederea asigurării funcționalității sale.

Faţă de cele menţionate, consider că adoptarea unei Hotărâri a Consiliului Local privind aprobarea noii durate de implementare și a cheltuielilor estimate aferente finalizării proiectului cu titlul „Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni”, finanțat în cadrul Programului Operațional Regional 2014-2020, este necesară şi oportună.
Șef Birou Urbanism,
Constantinescu Silvia

